ห้าเทพผู้พิทักษ์

ห้าเทพผู้พิทักษ์ (Rise of the Guardians) เป็นภาพยนตร์แอนิเมชันแนวจินตนิมิต โลดโผน-ผจญภัย สัญชาติอเมริกันในปี 2012 ผลิตโดยดรีมเวิกส์แอนิเมชัน และจัดจำหน่ายโดยพาราเมาต์พิกเจอส์ ภาพยนตร์เรื่องนี้กำกับโดยปีเตอร์ แรมซีย์ (ในการกำกับเรื่องแรกของเขา) จากบทภาพยนตร์โดยเดวิด ลินด์เซย์-อาแบร์ ที่สร้างจากหนังสือชุด เดอะการ์เดียนส์ออฟไชลด์ฮุด และภาพยนตร์สั้นเรื่อง เดอะแมนอินเดอะมูน โดยวิลเลียม จอยซ์ นำแสดงโดยคริส ไพน์, อเล็ก บอลด์วิน, จู๊ด ลอว์, อิสลา ฟิชเชอร์ และฮิว แจ็กแมน ภาพยนตร์เรื่องนี้บอกเล่าเรื่องราวเกี่ยวกับผู้พิทักษ์ซานตาคลอส เทพพิทักษ์ฟัน กระต่ายอีสเตอร์ และแซนด์แมน ที่ขอความช่วยเหลือจากแจ็ก ฟรอสต์ เพื่อหยุดยั้งพิตช์แบล็ก ผู้ชั่วร้ายไม่ให้กลืนกินโลกในความมืดมิดด้วยการต่อสู้แห่งความฝัน
ห้าเทพผู้พิทักษ์ เข้าฉายในสหรัฐเมื่อวันที่ 21 พฤศจิกายน ค.ศ. 2012 โดยทั่วไปภาพยนตร์เรื่องนี้ได้รับการวิจารณ์ในเชิงบวกจากนักวิจารณ์และผู้ชม แต่แม้จะทำรายได้ 306.9 ล้านดอลลาร์สหรัฐทั่วโลกเทียบกับงบประมาณ 145 ล้านดอลลาร์สหรัฐ แต่ก็ยังเป็นเรื่องที่น่าผิดหวังในบ็อกซ์ออฟฟิศ และสตูดิโอต้องสูญเสียไปประมาณ 87 ล้านดอลลาร์สหรัฐเนื่องจากต้นทุนการตลาดและการจัดจำหน่าย ภาพยนตร์เรื่องนี้ได้รับการเสนอชื่อเข้าชิงรางวัลลูกโลกทองคำ สาขาภาพยนตร์แอนิเมชันยอดเยี่ยม และรางวัลแอนนี สาขาภาพยนตร์แอนิเมชันยอดเยี่ยม
เป็นภาพยนตร์แอนิเมชันเรื่องสุดท้ายของดรีมเวิกส์ที่จัดจำหน่ายโดยพาราเมาต์พิกเจอส์ เริ่มต้นด้วย เดอะ ครู้ดส์ (2013) โดยทเวนตีท์เซนจูรีฟ็อกซ์จะจัดจำหน่ายภาพยนตร์ของดรีมเวิกส์ จนกระทั่งเรื่อง กัปตันกางเกงใน เดอะมูฟวี่ (2017) ไม่สามารถทำรายได้ และเรื่อง รูบี้ สาวน้อยอสูรทะเล (2023) กลายเป็นภาพยนตร์ที่ขาดทุนมากที่สุดของสตูดิโอ

**นักแสดงและตัวละคร**
 คริส ไพน์ รับบทเป็น แจ็ก ฟรอสต์, จิตวิญญาณแห่งฤดูหนาว- อเล็ก บอลด์วิน รับบทเป็น นิโคลัส เซนต์นอร์ธ / ซานตาคลอส, ผู้นำของเทพผู้พิทักษ์- จู๊ด ลอว์ รับบทเป็น พิตช์แบล็ก / บูกีแมน, ผู้พิทักษ์ความกลัวและราชาแห่งฝันร้าย เขามีผมสีเข้มและสวมเสื้อคลุมสีดำ แม้ว่าจะเป็นศูนย์รวมของความหวาดกลัวอย่างแท้จริง แต่เมื่อแก้ปัญหาแล้ว เขาก็กลัวฝันร้ายของตัวเองหลังจากถูกลืม- อิสลา ฟิชเชอร์ รับบทเป็น ทูธเทียนา / เทพพิทักษ์ฟัน, เรียกสั้นๆ ว่า ทูธ ผู้พิทักษ์แห่งความทรงจำ- ฮิว แจ็กแมน รับบทเป็น อี. แอสเตอร์ บันนีมันด์ / กระต่ายอีสเตอร์, เรียกสั้น ๆ ว่าบันนี ผู้รักษาและนำไข่อีสเตอร์ และผู้พิทักษ์แห่งความหวัง- แซนด์แมน เป็นผู้พิทักษ์แห่งความฝันและเป็นผู้พิทักษ์ที่เก่าแก่ที่สุด เป็นผู้พิทักษ์คนแรกที่ถูกเลือกโดยมนุษย์ในดวงจันทร์ เขาจะไม่พูด แต่สื่อสารผ่านภาพทรายที่เขาเสกสรรไว้เหนือหัว- ดาโกตา โกโย รับบทเป็น เจมี เบนเน็ตต์, เด็กผู้ไม่ละทิ้งศรัทธาต่อผู้พิทักษ์- จอร์จี กรีฟ รับบทเป็น โซฟี เบนเน็ตต์, น้องสาวคนเล็กของเจมี- เจค็อบ เบอร์ทรานด์ รับบทเป็น มอนตี- โดมินิค กรันด์ รับบทเป็น คัพเค้ก- โอลิเวีย แมตติงลี รับบทเป็น แมรี น้องสาวของแจ็ก- ไรอัน เครโก รับบทเป็น เบอร์เจส ด็อก วอล์คเกอร์- ปีเตอร์ แรมซีย์ และเอพริล ลอว์เรนซ์ รับบทเป็น คนเดินเท้าเบอร์เจส

**การตอบรับ**

**รางวัล**

**อ้างอิง**

**แหล่งข้อมูลอื่น**
 Rise of the Guardians- Rise of the Guardians- Rise of the Guardians- Rise of the Guardians
หมวดหมู่:ภาพยนตร์อเมริกันที่ออกฉายในปี พ.ศ. 2555
หมวดหมู่:ภาพยนตร์ 3 มิติในปี พ.ศ. 2555
หมวดหมู่:ภาพยนตร์แอนิเมชันในปี พ.ศ. 2555
หมวดหมู่:ภาพยนตร์คอมพิวเตอร์แอนิเมชันในปี พ.ศ. 2555
หมวดหมู่:ภาพยนตร์ที่มีฉากในคริสต์ทศวรรษ 1710
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์คริสต์มาสอเมริกัน
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์ผจญภัยจินตนิมิตอเมริกัน
หมวดหมู่:ภาพยนตร์แอนิเมชันคริสต์มาส
หมวดหมู่:ภาพยนตร์โดยดรีมเวิกส์แอนิเมชัน
หมวดหมู่:เรื่องราวจากภาพยนตร์สั้น
หมวดหมู่: ภาพยนตร์ที่ประพันธ์ดนตรีโดยอเล็กซองดร์ เดสปลาต
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์แอนิเมชันพาราเมาต์พิกเจอส์
หมวดหมู่:ดวงจันทร์ในภาพยนตร์
หมวดหมู่:ซานตาคลอสในภาพยนตร์
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์อเมริกันในคริสต์ทศวรรษ 2010